ADSL ali asimetrična digitalna naročniška linija (Asymetric Digital Subscriber Line) predstavlja sodobno modemsko tehnologijo, ki omogoča asimetrični prenos podatkov do 20 Mb/s v smeri proti naročniku in do 768 kb/s v smeri proti centrali oz. ponudnikom internetnih vsebin. Ključno je, da so količine informacij, ki potujejo od ponudnikov vsebine k uporabniku, mnogo večje kot v obratni smeri. Tak prenos podatkov je posebej primeren za uporabo interneta in multimedijskih storitev, ki zahtevajo večjo pasovno širino v smeri proti naročniku in manjšo v nasprotni smeri. Prenos podatkov je tako učinkovitejši, pasovna širina pa bolje izkoriščena.